“ดัชนีผลผลิตอุตสาหกรรม” ก.พ. หดตัว 2.71% เหตุอุปสงค์ตปท.อ่อนแอ
"สศอ.” เผยดัชนีผลผลิตอุตสาหกรรมเดือน ก.พ. หดตัว 2.71% อุปสงค์ต่างประเทศอ่อนแอ กระทบการส่งออกของไทย
"สศอ.” เผยดัชนีผลผลิตอุตสาหกรรม ก.พ. หดตัว 2.71% อุปสงค์ต่างประเทศอ่อนแอ กระทบการส่งออกของไทย
29 มี.ค. 2566

สำนักงานเศรษฐกิจอุตสาหกรรม (สศอ.) รายงานดัชนีผลผลิตอุตสาหกรรม (MPI) เดือนก.พ.66 อยู่ที่ระดับ 98.89 หดตัว 2.71% เมื่อเทียบกับเดือนก.พ.65 จากปัจจัยสำคัญ คือ อุปสงค์จากต่างประเทศที่อ่อนแอลง เนื่องจากสภาวะเศรษฐกิจยังคงเปราะบาง โดยเฉพาะเศรษฐกิจประเทศคู่ค้า เช่น สหรัฐฯ และยุโรป ซึ่งส่งผลกระทบต่อภาคการส่งออกของไทย
อย่างไรก็ดี อุตสาหกรรมที่เน้นตลาดในประเทศ รวมถึงที่เกี่ยวข้องกับการท่องเที่ยวหลายอุตสาหกรรมยังขยายตัวได้ดี เช่น รถยนต์ การกลั่นน้ำมัน รถจักรยานยนต์ รองเท้า และกระเป๋าขณะที่อัตราการใช้กำลังการผลิต (CapU) เดือนก.พ.66 อยู่ที่ 61.87